ગુજરાત સહિત સમગ્ર દેશભરમાં ગુડ્સ એન્ડ સર્વિસ ટેક્સની આગામી ૧ જુુલાઇથી અમલવારી થઇ શકે છે, પરંતુ ટેક્સ પ્રેક્ટિશનર્સે આ અમલવારી થાય તે પૂર્વેથી નવાં કામકાજ મેળવવાની તૈયારીઓ શરૂ કરી દીધી છે. ટેક્સ પ્રેક્ટિશનર્સ અત્યાર સુધી ઇન્કમટેક્સ, વેટ, ટીડીએસ અને સર્વિસ ટેક્સને લગતા કામ માટે મળો તેવો પ્રચાર-પ્રસાર કરતા હતા, પરંતુ હવે ટેક્સ પ્રેક્ટિશનર્સ નવા આવી રહેલ ગુડ્સ એન્ડ સર્વિસ ટેક્સનાં કામકાજ મેળવવા તરફ વળ્યા છે. ટેક્સ પ્રેક્ટિશનર્સનું કહેવું છે કે આઝાદી પછી ટેક્સ માળખામાં સૌથી મોટા પાયે ફેરફાર થવા જઇ રહ્યાે છે ત્યારે બદલાતા માહોલમાં અત્યારથી ટેક્સને લગતા વેપારીઓનાં કામકાજ અંકે કરવા જીએસટીની હજુ ભલે અમલવારી ન થઇ હોય, પરંતુ જીએસટીનાં કામ મેળવવા માટેની તૈયારીઓ શરૂ કરી દીધી છે.